
1. [bookmark: _Toc27553203][bookmark: _Toc31616519]VISPĀRĪGĀ INFORMĀCIJA
1.1. Nolikumā lietotie termini:
Iepirkums - “Termolīmes piegāde gofrēta kartona iepakojuma aizlīmēšanai”, identifikācijas numurs AS LVM_2026_109_P.
Pasūtītājs:
	Pasūtītāja nosaukums:
	akciju sabiedrība “Latvijas valsts meži” 

	Reģistrācijas numurs:
	40003466281

	Juridiskā adrese:
	Vaiņodes iela 1, Rīga, LV-1004, Latvija

	Tālrunis:
	(+371) 67610015

	Tīmekļvietnes adrese:
	https://www.lvm.lv/ 

	Elektroniskā pasta adrese:
	lvm@lvm.lv

	Pasūtītāja pircēja profila adrese:
	https://www.eis.gov.lv/EKEIS/Supplier/Organizer/349


Komisija – iepirkuma komisija, kas izveidota ar AS “Latvijas valsts meži” LVM Sēklas un stādi direktora Māra Druvaskalna 2026. gada 15. jūlija rīkojumu Nr. 3.1-3_003y_101_26_142 Iepirkuma organizēšanai.
Kontaktpersona – LVM Iepirkumu daļas vecākā iepirkumu un līgumu vadītāja Māra Petrovska, elektroniskā pasta adrese: m.pretrovska@lvm.lv. 
Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. 
EIS – valsts informācijas sistēmas “Elektronisko iepirkumu sistēmas” E-konkursu apakšsistēma, kurā publicēta Iepirkuma dokumentācija.
Iepirkuma līgums – publisks līgums, kuru Pasūtītājs slēdz ar pretendentu, kuram iepirkuma rezultātā piešķirtas iepirkuma līguma slēgšanas tiesības.
LVM – akciju sabiedrība “Latvijas valsts meži”.
Nolikums – Iepirkuma nolikums.
Piegādātājs – fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus.
PIL – Publisko iepirkumu likums.
Pretendents – piegādātājs, kurš ir iesniedzis piedāvājumu. 
PVN – pievienotās vērtības nodoklis.
Uzņēmējs – pretendents, ar kuru noslēgts iepirkuma līgums.
1.2. Iepirkuma veids un piedāvājuma izvērtēšanas kritērijs
1.2.1.	Iepirkuma veids – Iepirkums PIL 9.panta kārtībā.  
1.2.2.	Piedāvājuma izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā tikai cenu – viszemāko kopējo piedāvājuma cenu EUR, neieskaitot PVN.

2. IEPIRKUMA PRIEKŠMETS
2.1. [bookmark: _Hlk153898367]Iepirkuma priekšmets ir termolīmes piegāde gofrēta, mitrumizturīga kartona iepakojuma aizlīmēšanai (turpmāk arī – Prece) Strenču un Mežvidu kokaudzētavām, atbilstoši Iepirkuma tehniskās specifikācijas (Nolikuma 2. pielikums) prasībām un Iepirkuma līguma projektam (Nolikuma 4. pielikums).
2.2. CPV klasifikatora kods: 24910000-6 (Līmes). 
2.3. Iepirkuma priekšmets nav sadalīts Iepirkuma daļās, jo sadalīšana daļās nepalielinātu konkurenci, bet radītu papildu administratīvo slogu un riskus piegādes koordinācijā. Nedalot Iepirkumu daļās, tiek nodrošināta vienota termolīmes kvalitāte un pretendenta ieinteresētība racionāli plānot termolīmes piegādi. Iepirkuma dalīšanai daļās nav saimnieciska un ekonomiska pamata. 
2.4. Pretendents iesniedz piedāvājumu par visu Iepirkuma priekšmeta apjomu. Pretendents nevar iesniegt piedāvājuma variantus.
2.5. Iepirkuma rezultātā Pasūtītājs slēdz Iepirkuma līgumu ar piegādes termiņu ne vēlāk viena mēneša laikā no Līguma spēkā stāšanās dienas.
2.6. Līguma izpildes vietas atbilstoši Iepirkuma tehniskās specifikācijas (Nolikuma 2. pielikums) prasībām: 
2.6.1. Strenču kokaudzētava, “Kociņi”, Trikātas pagasts, Valmieras novads, LV-4731;
2.6.2. Mežvidu kokaudzētava, “Mežvidu kokaudzētava”, Kalsnavas pagasts, Madonas novads, LV-4860.

3. PAPILDU INFORMĀCIJAS SNIEGŠANA PAR NOLIKUMĀ IEKĻAUTAJĀM PRASĪBĀM
3.1 Nolikums ir brīvi un tieši elektroniski pieejams EIS.
3.2 [bookmark: _Ref190177970]Papildu informāciju par Nolikumā iekļautajām prasībām ieinteresētais piegādātājs pieprasa rakstveidā EIS vai nosūtot elektroniski uz elektroniskā pasta adresi: lvm@lvm.lv. 
3.3 [bookmark: _Ref190177978]Komisija pēc ieinteresētā piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz rakstveidā, norādot uzdoto jautājumu, triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām, nosūtot uz ieinteresētā piegādātāja, kurš uzdevis jautājumu, norādīto elektroniskā pasta adresi, izmantojot drošu elektronisko parakstu. Vienlaikus uzdoto jautājumu un sniegto atbildi Pasūtītājs ievieto EIS.

4. PIEDĀVĀJUMA IESNIEGŠANAS UN ATVĒRŠANAS KĀRTĪBA
4.1. [bookmark: _Ref132273906]Lai iesniegtu piedāvājumu, piegādātājs reģistrējas kā EIS lietotājs.
4.2. Pretendents piedāvājumu iesniedz tikai elektroniski EIS Iepirkuma sadaļā, kurā publicēta Iepirkuma dokumentācija, līdz EIS noteiktajam piedāvājumu iesniegšanas termiņam.
4.3. Piedāvājumus atver vienlaikus EIS ne ātrāk kā 4 (četras) stundas pēc Nolikuma 4.2.punktā noteiktā termiņa iestāšanās.
4.4. Ja piedāvājums ir šifrēts, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai pats atšifrē piedāvājumu (EIS ievada derīgu elektronisko atslēgu un paroli).
4.5. Pasūtītājs publicē EIS piedāvājumu atvēršanas sanāksmes protokolu (Pretendenta nosaukums, piedāvājuma iesniegšanas datums un laiks, piedāvātā kopējā cena EUR, neieskaitot PVN).

5. [bookmark: _Ref189840832]PRASĪBAS PIEDĀVĀJUMA NOFORMĒJUMAM
Pretendents piedāvājumu izstrādā un iesniedz elektroniski EIS, ievērojot šādus noteikumus:
5.1. aizpilda pie attiecīgās prasības EIS ievietotās veidnes atbilstoši Pasūtītāja norādītajam elektroniskā dokumenta formātam;
5.2. augšupielādējot datnes EIS, Pretendents atbild par dokumenta atvēršanas un nolasīšanas iespējām;
5.3. [bookmark: _Ref189840991]Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
5.4. visus piedāvājumu veidojošos dokumentus Pretendents izstrādā elektroniski latviešu valodā un noformē saskaņā ar Dokumentu juridiskā spēka likumu un Elektronisko dokumentu likumu;
5.5. dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
5.6. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
5.7. piedāvājumu paraksta persona, kurai ir publiski reģistrētas pārstāvības tiesības vai pilnvarotā persona. Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības (paraksta) tiesības;
5.8. Pretendents paraksta piedāvājumu ar drošu elektronisko parakstu vai ar piedāvāto EIS parakstu;
5.9. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu.          

6. PRETENDENTU ATLASES UN PIEDĀVĀJUMU SAGATAVOŠANAS PRASĪBAS
	PRETENDENTU ATLASES PRASĪBAS

	6.1. [bookmark: _Ref190177596]Pretendentu atlases prasības
	Iesniedzamie dokumenti un vērtēšanas kārtība

	6.1.1. Pretendents iesniedzis pieteikumu dalībai Iepirkumā, apliecinot, ka piekrīt dalībai Iepirkumā atbilstoši Nolikuma prasībām, iekļāvis visu pieteikuma veidlapā prasīto informāciju.	
	a) Pretendents piedāvājumā iesniedz pieteikumu, kas sagatavots un aizpildīts atbilstoši Nolikumam pievienotajai veidnei (1.pielikums).
b) Ja pieteikumu paraksta pretendenta pilnvarota persona, piedāvājumam ir jāpievieno dokuments, kas apliecina Pretendenta pārstāvja, kurš paraksta pieteikuma dokumentus, pārstāvības (paraksta) tiesības.

	6.1.2. Pretendents ir reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs atbilstoši Pretendenta reģistrācijas valsts normatīvo aktu prasībām (neattiecas uz fiziskām personām). 

Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī Apakšuzņēmējiem (ja Pretendents plāno piesaistīt Apakšuzņēmējus) un personām, uz kuru iespējām Pretendents balstās (ja Pretendents plāno balstīties). Prasība neattiecas uz fiziskām personām.
	a) Par reģistrācijas faktu Latvijas Republikas Uzņēmumu reģistrā Pasūtītājs pārliecinās publiskojamo datu bāzē ,”Lursoft” tīmekļvietnē: https://www.lursoft.lv/.
b) Ārvalstī reģistrēts Pretendents iesniedz attiecīgās valsts kompetentas institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja attiecīgajā valstī netiek izsniegts šāds dokuments, Pretendents norāda ārvalsts kompetentās institūcijas tīmekļvietnes adresi, kurā Pasūtītājs var pārliecināties par Pretendenta atbilstību minētajai prasībai.

	TEHNISKAIS PIEDĀVĀJUMS

	6.2. [bookmark: _Ref190177606] Tehniskā piedāvājuma prasība
	Iesniedzamais dokuments

	6.2.1. 
Tehniskais piedāvājums atbilst Iepirkuma Tehniskajai specifikācijai (Nolikuma 2. pielikums).

	a) Tehniskais piedāvājums, kas sagatavots saskaņā ar Tehniskās specifikācijas/Tehniskā piedāvājuma formu (2. pielikums).
b) Pretendents piedāvājumā iesniedz piedāvātās preces ražotāja tehnisko dokumentāciju (ražotāja tehnisko datu lapa un/vai drošības datu lapa) latviešu valodā un/vai angļu valodā, kas apliecina preces atbilstību tehniskajā specifikācijā izvirzītajām prasībām vai norāda vietni tīmekļa vietnē, kur Pasūtītājs var gūt pārliecību par piedāvātās preces atbilstību tehniskajā specifikācijā izvirzītajām prasībām.
c) Adhēzijas efektivitātes apliecināšanai Pretendents iesniedz testa rezultātus, ražotāja apliecinājumu vai tehniskos datus, kas apliecina līmes piemērotību un adhēziju (saķeri) uz nepolārām virsmām (PE pārklājumiem) un salizturību līdz .

Iesniedzot dokumentus svešvalodā pretendentam jāņem vērā  Nolikuma 5.5. punkta noteikumi


	6.2.2. Pretendents nodrošina, ka Iepirkuma līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi. 

	Iesniedzot pieteikumu, kas izstrādāts atbilstoši Nolikuma 1.pielikuma veidnei, pretendents apliecina, ka tiks nodrošināta Nolikuma 6.2.2. punktā noteiktā prasība.


	FINANŠU PIEDĀVĀJUMS

	6.3. [bookmark: _Ref190177583]Finanšu piedāvājuma prasība
	Iesniedzamais dokuments un vērtēšanas kārtība

	[bookmark: _Hlk129175931]6.3.1.Pretendenta finanšu piedāvājums atbilst Nolikuma 3. pielikuma veidnē norādītajiem nosacījumiem un šādām prasībām:
a) norādīta Preces vienības  cena euro, neieskaitot pievienotās vērtības nodokli un kopējo piedāvājuma cenu, euro, neieskaitot PVN, ar precizitāti divi cipari aiz komata, ko aprēķina saskaitot visu Finanšu piedāvājuma pozīciju kopējās summas EUR bez PVN;
b) nav iesniegti vairāki finanšu piedāvājumi;
c) piedāvājums iesniegts par visu Iepirkuma priekšmeta apjomu.

Finanšu piedāvājumā norādītajās cenās
iekļaujamas visas ar Iepirkuma līguma prasību
izpildi saistītās izmaksas, tajā skaitā Preces
ražošana, Preces piegāde līdz Preces piegādes
vietai un ar to saistītās izmaksas, nodokļi
(izņemot PVN), kā arī visas ar to netieši
saistītās izmaksas un paredzamie
sadārdzinājumi.
	a)Finanšu piedāvājums, kas izstrādāts atbilstoši Nolikuma 3. pielikuma veidnē norādītajiem nosacījumiem, ievērojot Nolikuma 6.3.1.punktā noteiktās prasības. Finanšu piedāvājuma formā nedrīkst mainīt, papildināt un dzēst norādītās ailes.

b)Pretendentu finanšu piedāvājumu izvērtēšanā, lai piešķirtu Iepirkuma līguma slēgšanas tiesības, Komisija vērtē  finanšu piedāvājumā norādīto kopējo piedāvājuma cenu, euro, neieskaitot PVN.

c)Ja atšķiras EIS finanšu piedāvājuma ailē ievadītā summa no finanšu piedāvājuma, Komisija ņem vērā finanšu piedāvājumā (Nolikuma 3. pielikums) norādīto summu euro, neieskaitot PVN.

d)EIS Finanšu piedāvājuma prasības ievadlaukā ir jānorāda piedāvātā vērtējamā cena (EUR bez PVN).   
Finanšu piedāvājumam jābūt Pretendenta vadītāja vai pilnvarotās personas (pievienojama pilnvaras kopija) parakstītam.                                          


	PRETENDENTU IZSLĒGŠANAS IEMESLI

	6.4. [bookmark: _Ref190177366]Pretendentu izslēgšanas iemesli
	Vērtēšanas kārtība

	6.4.1. PIL 42. panta otrās daļas 1., 2., 3., 4. un 11. punktā noteiktie pretendentu izslēgšanas iemesli.
Šajā punktā minētie izslēgšanas iemesli attiecas arī uz jebkuru no šādām personām:
1) uz personālsabiedrības biedru, ja Pretendents ir personālsabiedrība;
2) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām;
3) uz Pretendenta norādīto Apakšuzņēmēju, kura sniedzamo pakalpojumu vērtība ir vismaz 10 000 euro.
	a) Pasūtītājs izslēdz Pretendentu no turpmākās dalības Iepirkumā saskaņā ar PIL 42. panta noteikumiem, ja uz Pretendentu attiecināms kāds no PIL 42. panta otrās daļas 1., 2., 3., 4. un 11. punktā noteiktajiem pretendentu izslēgšanas iemesliem;
b) PIL 42. un 43. pantā noteiktajā kārtībā un izvērtē Pretendenta iesniegtos pierādījumus uzticamības atjaunošanai, ja uz Pretendentu attiecināms kāds no PIL 42. panta otrās daļas 1., 4. un 11. punktā paredzētajiem pretendentu izslēgšanas iemesliem.

	[bookmark: _Ref189841264]6.4.2. Starptautisko un Latvijas Republikas nacionālo sankciju likuma 11.1 panta pirmajā daļā noteiktās starptautiskās vai nacionālās sankcijas vai būtiskas finanšu tirgus intereses ietekmējošās Eiropas Savienības dalībvalsts vai Ziemeļatlantijas līguma organizācijas dalībvalsts sankcijas Pretendenta izslēgšanai no dalības līguma slēgšanas tiesību piešķiršanas procedūrā.
	Starptautisko un Latvijas Republikas nacionālo sankciju likuma 11.¹ panta pirmajā, trešajā, ceturtajā daļā noteiktajā kārtībā.

	CITAS PRASĪBAS

	6.5. Citas prasības
	Iesniedzamie dokumenti 

	6.5.1. Ja Iepirkuma līguma izpildē Pretendents plāno iesaistīt apakšuzņēmēju, apakšuzņēmējs ir apliecinājis gatavību iesaistīties plānotā Iepirkuma līguma izpildē.

	a) Pretendents pieteikumā, kas izstrādāts atbilstoši Nolikuma 1. pielikuma veidnei, norāda visus Apakšuzņēmējus un veic atzīmi (☒), ja norādītā Apakšuzņēmēja sniedzamo pakalpojumu vērtība euro no kopējās Iepirkuma līguma vērtības ir vismaz 10 000 euro un Apakšuzņēmējam izpildei nododamā Iepirkuma līguma daļa.
b) Apakšuzņēmēja apliecinājums, kas izstrādāts atbilstoši Nolikuma 5. pielikuma veidnei, apliecinot, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie Apakšuzņēmēja resursi.

	6.5.2. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās.
	a) Piedāvājumā iekļauj dokumentu, apliecinot, ka visu Iepirkuma līguma izpildes laiku piegādātāju apvienības vai personālsabiedrības rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija). 


	6.5.3. Ja Pretendents balstās uz citu personu tehniskajām un profesionālajām  iespējām, Pretendents apliecina, ka tā rīcībā būs attiecīgie resursi. Uz  minēto personu nevar attiekties Nolikuma 6.4. punktā noteiktie izslēgšanas iemesli.
	a) Dokuments, kas apliecina, ka visu Iepirkuma līguma izpildes laiku Pretendenta rīcībā būs Iepirkuma līguma izpildei nepieciešamie resursi (sadarbības līguma, vienošanās vai līdzvērtīga dokumenta kopija).



7. PRETENDENTU UN PIEDĀVĀJUMU IZVĒRTĒŠANAS KĀRTĪBA
7.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, Pretendentu izslēgšanas iemeslu pārbaudi un lemj par Iepirkuma līguma slēgšanas tiesību piešķiršanu.
7.2. Pēc analoģijas ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu, iepirkuma komisijai ir tiesības pretendentu kvalifikācijas atbilstības pārbaudi veikt tikai pretendentam, kuram būtu piešķiramas iepirkuma līguma slēgšanas tiesības saskaņā ar Nolikumā noteikto piedāvājumu izvēles kritēriju.
7.3. [bookmark: _Hlk189570958]Piedāvājuma izvēles kritērijs Iepirkumā ir saimnieciski izdevīgākais piedāvājums, ņemot vērā tikai cenu -  zemākā kopējā finanšu piedāvājuma summa, EUR bez PVN.  

7.4. Piedāvājumu noformējuma pārbaude
7.4.1. Komisija izvērtē, vai piedāvājums sagatavots un noformēts atbilstoši Nolikuma 5. punktā noteiktajām piedāvājuma noformējuma prasībām un pieņem attiecīgu lēmumu.
7.4.2. Komisija publiskojamo datu bāzē “Lursoft” tīmekļvietnē: https://www.lursoft.lv/ pārliecinās par Pretendenta, tajā skaitā, piegādātāju apvienības dalībnieku, personālsabiedrības biedru, piesaistīto apakšuzņēmēju pārstāvības tiesībām un pārstāvības apjomu.
7.4.3. Konstatējot atkāpes no Nolikuma 5. punktā noteiktajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājumu vērtēšanas procesu un lemj par turpmāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta piedāvājuma noraidīšanai.
7.4.4. Komisija noraida Pretendenta piedāvājumu, ja:
7.4.4.1. iesniegtais piedāvājums ir bojāts vai nav atverams;
7.4.4.2. konstatē Nolikuma 5.3. punktā noteikto gadījumu;
7.4.4.3. iesniegtais piedāvājums ir šifrēts, un Pretendents ne vēlāk kā 15 minūtes pēc piedāvājuma iesniegšanas termiņa beigām neatšifrē iesniegto piedāvājumu (EIS neievada derīgu elektronisko atslēgu un paroli). 
7.4.5. Komisija turpmāk noteiktajā secībā izvērtē, vai katra Pretendenta finanšu piedāvājums izstrādāts atbilstoši Nolikuma 6.3.punktā noteiktajām finanšu piedāvājuma prasībām, un noraida Pretendenta piedāvājumu, ja:
7.4.5.1. Pretendents iesniedz vairākus finanšu piedāvājumus;
7.4.5.2. Pretendents iesniedz piedāvājumu par nepilnu iepirkuma apjomu;
7.4.5.3. Pretendents finanšu piedāvājuma sagatavošanā neievēro Nolikuma 6.3. punktā noteikto kārtību vai finanšu piedāvājumā nav norādījis visu piedāvājuma vērtēšanai un/vai Iepirkuma līguma administrēšanai nepieciešamo informāciju.

7.5. Pretendentu atlase un piedāvājumu atbilstības pārbaude
7.5.1. Komisija publiskojamo datu bāzē “Lursoft” tīmekļvietnē: https://www.lursoft.lv/ pārliecinās par Pretendenta, tajā skaitā piegādātāju apvienības dalībnieku, personālsabiedrības biedru, piesaistīto apakšuzņēmēju, pārstāvības tiesībām un pārstāvības apjomu.
7.5.2. Komisija veic Pretendentu atlasi un piedāvājumu atbilstības pārbaudi attiecībā uz katra Pretendenta piedāvājumu, izvērtējot Pretendenta atbilstību Nolikuma 6.1. punktā noteiktajām pretendenta atlases prasībām, pārbaudot pretendenta atbilstību Nolikumā izvirzītajām atlases prasībām un iesniedzamās dokumentācijas apjomam.. 
7.5.3. Pretendenta neatbilstība Nolikuma 6.1. punktā noteiktajām prasībām vai Nolikumā noteiktās informācijas nesniegšana ir pamats Pretendenta piedāvājuma noraidīšanai.
7.5.4. Ja piedāvājums nav noformēts atbilstoši Nolikuma prasībām, traucējot izvērtēt piedāvājumu pēc būtības, vai tā radot šaubas par piedāvājuma satura ticamību un vai piedāvājuma nenoraidīšana attiecīgo trūkumu dēļ radītu vienlīdzīgas attieksmes pret pārējiem piegādātājiem pārkāpumu, tad pretendents var tikt izslēgts no turpmākās dalības Iepirkumā.

7.6. Tehniskā piedāvājuma vērtēšana
7.6.1. Komisija izvērtē tehniskā piedāvājuma atbilstību Nolikumā noteiktajām prasībām tehniskā piedāvājuma sagatavošanai.
7.6.2. Ja pretendents nav iesniedzis tehniskā piedāvājuma izvērtēšanai visus Nolikumā pieprasītos dokumentus vai iesniegtie dokumenti neatbilst Nolikumā izvirzītajām prasībām, Komisija noraida pretendenta piedāvājumu.

7.7. Finanšu piedāvājuma vērtēšana
7.7.1. Komisija izvērtē finanšu piedāvājuma atbilstību Nolikumā noteiktajām prasībām finanšu piedāvājuma sagatavošanai.
7.7.2. Ja finanšu piedāvājums neatbilst Nolikumā izvirzītajām prasībām, Komisija noraida pretendenta piedāvājumu.
7.7.3. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu. Ja pasūtītājs konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

7.8. Nepamatoti lētu piedāvājumu pārbaude 
Komisija veic nepamatoti lētu piedāvājumu pārbaudi PIL 53.pantā noteiktajā kārtībā. Ja Komisija konstatē, ka pretendents ir iesniedzis nepamatoti lētu piedāvājumu, Komisija noraida piedāvājumu un izslēdz pretendentu no turpmākās dalības Iepirkumā.

7.9. [bookmark: _Hlk128650477]Pretendenta, kuram būtu piešķiramas Iepirkuma līguma slēgšanas tiesības, noteikšana
7.9.1. [bookmark: _Hlk35751419][bookmark: _Ref190177764]Komisija, ņemot vērā aritmētisko kļūdu labojumus, ja tādi ir, sagatavo piedāvājumu vērtēšanas tabulu, kurā sakārto visus vērtējamos Pretendentu finanšu piedāvājumus augošā secībā pēc pretendentu finanšu piedāvājumā norādītās kopējās piedāvājuma cenas EUR, neieskaitot PVN. 
7.9.2. Komisija nosaka Pretendentu, kuram būtu piešķiramas Iepirkuma līguma slēgšanas tiesības, pēc viszemākās kopējās piedāvājuma cenas EUR, neieskaitot PVN.  
7.9.3. Ja vairāku Pretendentu piedāvātās cenas ir vienādas, Komisija izvēlas Pretendentu, kurš Tehniskajā piedāvājumā piedāvājis ātrāko Preces piegādes termiņu. Ja arī šajā kritērijā pretendenti ir vienādi, Komisija Iepirkuma līguma slēgšanas tiesību piešķiršanai rīko klātienes vai tiešsaistes izlozi, uzaicinot Pretendentus izlozes veikšanai.
7.9.4. Ja Nolikuma 7.9.2. punktā noteiktajā kārtībā sākotnēji iespējamās Iepirkuma līguma slēgšanas tiesības nepiešķir, iespējamās Iepirkuma līguma slēgšanas tiesības Komisija piešķir Pretendentam, kurš iesniedzis nākamo piedāvājumu vērtēšanas tabulā esošo piedāvājumu atbilstoši Nolikuma 7.9.1. punkta noteikumiem.

7.10. Pretendentu izslēgšanas iemeslu pārbaude 
Komisija veic Pretendentu izslēgšanas iemeslu pārbaudi Nolikuma 6.4.punktā noteiktajā kārtībā attiecībā uz Pretendentu, kuram būtu piešķiramas Iepirkuma līguma slēgšanas tiesības.

8. LĒMUMA PIEŅEMŠANA PAR IEPIRKUMA LĪGUMA SLĒGŠANAS TIESĪBU PIEŠĶIRŠANU
8.1. [bookmark: _Ref190177954]Komisija lemj par Iepirkuma līguma slēgšanas tiesību piešķiršanu Pretendentam, kuram atbilstoši Komisijas lēmumam būtu piešķiramas Iepirkuma līguma slēgšanas tiesības (Nolikuma 7.9.2. apakšpunkts) un uz kuru neattiecas Nolikuma 6.4. punktā noteiktie pretendentu izslēgšanas iemesli.
8.2. Ja izraudzītais Pretendents atsakās slēgt Iepirkuma līgumu ar Pasūtītāju, Komisija pieņem lēmumu slēgt Iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu, vai pārtraukt Iepirkumu, neizvēloties nevienu piedāvājumu.
8.3. Par atteikšanos slēgt Iepirkuma līgumu ar Pasūtītāju uzskatāmi šādi gadījumi:
8.3.1. Pretendents rakstiski paziņo Komisijai par iesniegtā piedāvājuma atsaukšanu;
8.3.2. Pretendents pēc parakstāmā līguma projekta saņemšanas no Pasūtītāja 5 (piecu) darba dienu laikā neatsūta Pasūtītājam ar drošu elektronisko parakstu (ar laika zīmogu) no savas puses parakstītu Iepirkuma līgumu. Šādā gadījumā Pasūtītāja parakstītais Iepirkuma līgums nestājas spēkā;
8.3.4. Pretendents neiesniedz Nolikuma 11.2.4. apakšpunktā noteikto reģistrāciju apliecinošu dokumentu vai sadarbības līguma kopiju Pasūtītāja noteiktajā termiņā.
8.4. Pasūtītājs triju darbdienu laikā pēc Nolikuma 8.1.punktā noteiktā lēmuma pieņemšanas vienlaikus informē visus Pretendentus par Komisijas pieņemto lēmumu attiecībā uz Iepirkuma līguma slēgšanu, nosūtot informāciju elektroniski, izmantojot drošu elektronisko parakstu, uz  Pretendenta pieteikumā norādīto elektroniskā pasta adresi.

9. IEPIRKUMA LĪGUMS
9.1. Iepirkuma līgums (4. pielikums) nosaka pakalpojumu sniegšanas kārtību un tiesiskās attiecības starp Pasūtītāju un Uzņēmēju.
9.2. Pasūtītājs savā pircēja profilā EIS publicē noslēgto Iepirkuma līgumu un tā grozījumus PIL noteiktajā apjomā.
9.3. Pretendenta finanšu piedāvājumā norādītās cenas Iepirkuma līguma noslēgšanas gadījumā ir līgumcenas.

10. KOMISIJAS TIESĪBAS UN PIENĀKUMI
10.1. Komisijai ir tiesības:
10.1.1. jebkurā Iepirkuma stadijā izslēgt Pretendentu no turpmākās dalības Iepirkumā un noraidīt Pretendenta piedāvājumu, ja konstatē Nolikumā noteiktus Pretendenta izslēgšanas vai piedāvājuma noraidīšanas apstākļus;
10.1.2. piedāvājumu noformējuma pārbaudē, pretendentu atlasē, piedāvājumu atbilstības pārbaudē un piedāvājumu vērtēšanā nepieciešamības gadījumā pieaicināt ekspertu ar padomdevēja tiesībām. Eksperta vērtējums nav saistošs Komisijai;
10.1.3. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei vai piedāvājumu vērtēšanai;
10.1.4. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
10.1.5. piešķirt Iepirkuma līguma slēgšanas tiesības, izbeigt vai pārtraukt Iepirkumu, neizvēloties nevienu piedāvājumu.
10.2. Komisijai ir pienākumi:
11.2.1. 
10.2.1. nodrošināt visiem ieinteresētajiem piegādātājiem pieejamību informācijai par sniegto papildu informāciju par Nolikumu;
10.2.2. pēc ieinteresētā piegādātāja pieprasījuma sniegt papildu informāciju par Nolikumu;
10.2.3. vērtēt Pretendentus un to iesniegtos piedāvājums saskaņā ar PIL un Nolikumu;
10.2.4. piedāvājumu vērtēšanas laikā līdz Iepirkuma rezultātu paziņošanai nesniegt informāciju par vērtēšanas procesu.

11. PRETENDENTA TIESĪBAS UN PIENĀKUMI
11.1. Pretendentam ir tiesības:
11.1.1. līdz piedāvājumu iesniegšanas termiņa beigām grozīt vai jebkurā Iepirkuma stadijā atsaukt iesniegto piedāvājumu pilnībā vai iepirkuma daļā (ja attiecināms), rakstiski par to paziņojot Komisijai. 
11.1.2. pieprasīt papildu informāciju par Nolikumu atbilstoši Nolikuma 3.2. un 3.3.punkta noteikumiem;     
11.1.3. sekot līdzi piedāvājumu atvēršanas procesam EIS sadaļā “Atvēršana”;                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     
11.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14.panta otro daļu, un Pasūtītājam to nebūs tiesības atklāt citiem Pretendentiem. 
11.2. Pretendentam ir pienākumi:
11.2.1. izstrādāt piedāvājumu atbilstoši Nolikuma noteikumiem, tajā skaitā, aizpildīt Nolikumam pievienotās veidnes. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
11.2.2. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
11.2.3. [bookmark: _Ref190177945]Komisijas noteiktajā termiņā sniegt atbildes uz Komisijas pieprasījumu par piedāvājumā ietvertās informācijas izskaidrošanu vai papildināšanu, vai Pretendenta un tā piedāvājuma atbilstību Nolikuma prasībām;
11.2.4. ja Pretendents ir piegādātāju apvienība un tam piešķirtas Iepirkuma līguma slēgšanas tiesības, pirms Iepirkuma līguma slēgšanas, pēc savas izvēles izveidoties atbilstoši noteiktam juridiskam statusam vai noslēgt sabiedrības līgumu, vienojoties par apvienības dalībnieku atbildības sadalījumu;
11.2.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultātiem;
11.2.6. pastāvīgi sekot EIS publicētajai informācijai par Iepirkumu.

12. FIZISKO PERSONU DATU APSTRĀDES NOTEIKUMI
12.1. Noteikumi nosaka fizisko personu datu apstrādes kārtību gadījumos, kad attiecināma Eiropas Parlamenta un Padomes 2016 gada 27.aprīļa regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – GDPR.
12.2. Personas datu apstrādes pamatojums – Iepirkuma organizēšana un Iepirkuma līguma noslēgšana tās ietvaros un izpilde, GDPR 6.panta pirmās daļas b) un c) apakšpunkts. Iepirkuma iesniegtajos dokumentos norādīto fizisko personu datus apstrādās, lai nodrošinātu Iepirkuma norisi, Pretendentu un to piedāvājumu izvērtēšanu, Iepirkuma līguma noslēgšanu un izpildi atbilstoši publisko iepirkumu jomu reglamentējošajiem un citiem normatīvajiem aktiem. 
12.3. Pretendents nodrošina, ka visu savā piedāvājumā norādīto fizisko personu (tai skaitā, no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Iepirkumā, gan Iepirkuma līguma izpildē, ja ar Pretendentu noslēgs Iepirkuma līgumu, ir nodrošināts personas datu apstrādes tiesiskais pamats normatīvajos aktos noteiktajā kārtībā.
12.4. Pretendents nodrošina visu savā piedāvājumā norādīto fizisko personu (tai skaitā, no visu personu apvienības biedru, neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādus piesaista, speciālistiem, darbiniekiem, kontaktpersonām u.c.) datu apstrādei, kuru veiks Pasūtītājs gan Iepirkumā, gan Iepirkuma līguma izpildē, ja ar Pretendentu noslēgs Iepirkuma līgumu, informēšanu par paredzēto personu datu apstrādi.
12.5. Papildu informācija par personas datu apstrādi norādīta LVM Privātuma politikā, kas pieejama LVM tīmekļvietnē (https://www.lvm.lv/privatuma-politika).
12.6. Personas datu apstrādes pārzinis: akciju sabiedrība “Latvijas valsts meži”, kontaktinformācija: Vaiņodes iela 1, Rīga, LV-1004, elektroniskā pasta adrese: lvm@lvm.lv, tālrunis 67610015.

13. PASŪTĪTĀJA IEPIRKUMU ĒTIKAS PRINCIPI
13.1. Pasūtītājs tā iepirkumu politiku īsteno un iepirkumus organizē, ievērojot normatīvajos aktos noteiktos publisko iepirkumu organizēšanas noteikumus, kā arī visaugstākos godīguma un ētikas standartus.
13.2. Pasūtītājs tā iepirkumus organizē, nodrošinot publisko iepirkumu norises atklātumu, piegādātāju brīvu un vienlīdzīgu konkurenci, un LVM finanšu līdzekļu efektīvu izmantošanu.
13.3. Pasūtītājs noliedz un par neatļautām uzskata jebkuras darbības, kas tieši vai netieši var tikt uzskatītas par koruptīvām vai krāpnieciskām darbībām. Vienīgie potenciālās sadarbības noteikumi un kārtība Iepirkumā starp Pasūtītāju un piegādātājiem, kā arī kārtībā, kādā risināmi jautājumi par piegādātāja dalību iepirkumā, ir noteikti attiecīgā iepirkuma dokumentācijā un publiskos iepirkumus reglamentējošajos normatīvajos aktos. 
13.4. Pasūtītājs nekavējoties informē tiesībaizsardzības iestādes par jebkuru tiešu vai netiešu aicinājumu iesaistīties prettiesiskās un neatļautās darbībās gan Iepirkuma norises laikā, gan Iepirkuma līguma izpildes laikā. Piedaloties Iepirkumā, Pretendents apzinās, ka jebkura tā rīcība, tajā skaitā, saziņa ar LVM darbiniekiem var tik pakļauta tās tiesiskuma novērtējumam.
13.5. Pasūtītājs sagaida, ka Pretendenti (sadarbības partneri) apzinās un respektē Pasūtītāja amatpersonām/Komisijas locekļiem noteiktos interešu konflikta situāciju un dāvanu saņemšanas ierobežojumus. 

14. PIELIKUMI
1. pielikums – Pieteikuma veidne;
2. pielikums –  Tehniskās specifikācijas -Tehniskā piedāvājuma veidne;
3. pielikums – Finanšu piedāvājuma veidne;
4. pielikums – Iepirkuma līguma projekts;
5. pielikums – Apakšuzņēmēja apliecinājuma veidne.

